**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009. gada 22. decembra noteikumu Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" 3. punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mediācija ir mūsdienīga alternatīvā strīdu risināšanas metode, kam nenoliedzami ir iespēja un pieaugošs potenciāls atslogot arī tiesas darbu. Un arī Latvijā tā pakāpeniski kļūst plašāk izmantota. Mediācijas process ļauj strīda pusēm izprast savas patiesās vajadzības un intereses, kā rezultātā ir iespējams sasniegt rezultātu, kurā abas puses ir guvušas savu interešu un vajadzību apmierinājumu.  Pašreizējā stadijā, kad mediācijas institūts valstī ir jauns (Mediācijas likums stājās spēkā 2014. gadā), tā popularizēšanai un turpmākai attīstībai, personu uztveres maiņai par strīdus risināšanas iespējām ir ļoti svarīga informācija gan fiziskām personām, uzņēmējiem, valsts institūcijām par iespēju izmantot šādu tiesisko instrumentu, kā arī pakalpojumu pieejamības veicināšana.  Lai sekmētu mūsdienīgu ārpus tiesas strīda risināšanas izmantošanas metodi un veicinātu pušu konflikta atrisināšanu vienošanās procesā, kas pakārtoti mazinātu arī tiesu noslodzi, Tieslietu ministrija sadarbībā ar Sertificētu mediatoru padomi īsteno divus projektus "Bezmaksas mediatoru konsultācijas tiesās" un "Mediācija ģimenes strīdos", kā arī atbalsta Mediācijas dienu rīkošanu.  Sertificētu mediatoru bezmaksas konsultācijas jau no 2016. gada ir pieejamas vairākās tiesās (ikvienam, kas bija nonācis līdz civiltiesiska strīda risināšanai tiesā, ir iespēja saņemt sertificēta mediatora bezmaksas konsultāciju (līdz vienai stundai)). Konsultācijas pašreiz pieejamas vairākās tiesās Rīgā un visā Latvijā. Projekts turpinās Latgales priekšpilsētas tiesā, Rīgas rajona tiesā, Vidzemes priekšpilsētas tiesā, Rīgas apgabaltiesā, Rīgas rajona tiesā Jūrmalā un Siguldā, Jelgavas rajona tiesā, kā arī Aizkraukles rajona tiesā. Ņemot vērā projekta veiksmīgo norisi un tā pievienoto lietderību sabiedrības interesēm, no šī gada 16. janvāra mediatoru pakalpojumu pieejamība nodrošināta arī Pārdaugavas tiesā, kā arī no šī gada 1. februāra projekts tika uzsākts Kurzemes apgabaltiesā (apkalpojot arī Liepājas tiesu).  Saskaņā ar likumu "Par valsts budžetu 2017. gadam" Tieslietu ministrijas budžeta apakšprogrammā 09.05.00 "Dotācijas reliģiskajām organizācijām, biedrībām un nodibinājumiem" 2017. gadā piešķirti valsts budžeta līdzekļi 45 000 *euro* apmērā, lai saskaņā ar sadarbības platformas "Demogrāfisko lietu centrs" priekšlikumiem veiktu preventīvas aktivitātes ģimeņu stabilitātes stiprināšanai un laulību šķiršanas skaita samazināšanai.  Tādējādi, noslēdzot līgumu ar Sertificētu mediatoru padomi par dotācijas piešķiršanu, no 2017. gada janvāra tika uzsākts īstenot projektu, kas deva iespēju paplašināt mediācijas pieejamību, liekot īpašu uzsvaru uz ģimenes strīdu, kas skar bērna intereses, risināšanu, akcentējot ģimenes stiprināšanas nepieciešamību un nozīmību, bērna labklājības nodrošināšanas būtiskumu.  Ģimenes mediācijas projektā 2017. gada ietvaros līdz gada beigām mediācijas pakalpojums kopā tika sniegts **291 ģimenei (uzsākto mediācijas procesu skaits).** No uzsāktajiem mediācijas procesiem līdz gada beigām bija noslēgušies 249.  **Divās trešdaļās** gadījumu mediācijas process noslēdzies ar **pilnīgu vai daļēju vienošanos** (121 gadījumā no 249 process noslēdzies ar pušu pilnīgu vienošanos vai izlīgumu, bet 43 gadījumos – ar daļēju vienošanos), kas nozīmē, ka strīda risināšanai vairs nebija nepieciešama tiesas iesaiste, kā arī to, ka strīds atrisināts bērna interesēm vislabvēlīgākajā viedā, vienlaikus nodrošinot, ka strīda puses turpmāk spēj komunicēt vismaz lietišķas saziņas līmenī, samazinot jaunu konfliktu rašanās iespēju nākotnē.  Bez vienošanās mediācijas process izbeigts 85 gadījumos. Vienlaikus, arī noslēdzoties bez vienošanās, mediācijas process nenoliedzami sniedz pievienoto vērtību tālāko savstarpējo tiesisko attiecību risināšanā un pozitīvu ietekmi bērna interešu nodrošināšanai.  Lielākā daļa līgumu noslēgta Rīgā, bet iespēju, projekta ietvaros saņemt mediācijas pakalpojumu, izmantojušas ģimenes arī citviet Latvijā, piemēram, Liepājā, Aizkrauklē, Jelgavā, Kuldīgā, Dobelē, Grobiņā, Ikšķilē, Jūrmalā, Valmierā, Ventspilī.  Saskaņā ar likumu "Par valsts budžetu 2018. gadam" Tieslietu ministrijai mediācijas pakalpojumu ģimenes strīdos nodrošināšanai finansējums netika piešķirts. Ņemot vērā pieaugošo interesi, ko sekmējuši pagājušā gada projekta sasniegtie rezultāti, 2018. gada sākumā tika rasta iespēja turpināt īstenot projektu "Mediācija ģimenes strīdos", Tieslietu ministrijas resora ietvaros **pārdalot 12 000 *euro*, kas tika novirzīti projekta īstenošanai šā gada pirmajos 4 mēnešos.**  Šā gada pirmajā ceturksnī jau tikuši noslēgti 82 līgumi par mediāciju, nodrošinot 400 mediācijas sesijas, kā rezultātā izlietoti visi pieejamie finanšu līdzekļi.  Eiropas Padomes Komisija Tiesu efektivitātei ar Eiropas Sociālā fonda atbalstu īstenotā projekta "*Justīcija attīstībai*" ietvaros veiktajā Latvijas tieslietu sistēmas novērtējumā pozitīvi atzīmējusi Tieslietu ministrijas centienus veicināt mediācijas institūtu, uzsverot, ka plašāk jāizmanto mediācijas iespējas, atslogojot tiesu sistēmu.  Uz mediācijas pakalpojuma izmantošanas veicināšanas nepieciešamību projektā "*Justīcija attīstībai*" notiekošā Latvijas tieslietu sistēmas novērtējuma komerctiesību jomā ietvaros norādījusi arī Ekonomiskās sadarbības un attīstības organizācija.  "Komisijas ziņojumā Eiropas Parlamentam, Padomei un Eiropas Ekonomikas un Sociālo Lietu Komitejai par Eiropas Parlamenta un Padomes Direktīvas 2008/52/EK par konkrētiem mediācijas aspektiem civillietās un komerclietās piemērošanu" (COM(2016) 542 *final*)[[1]](#footnote-1) norādīts, ka dalībvalstīm gadījumos, kad tas ir vajadzīgi un piemēroti, būtu jāpieliek lielākas pūles, lai ar dažādiem līdzekļiem un mehānismiem popularizētu mediāciju un mudinātu to izmantot.  Ģimenes mediācijas projekts ir īpaši svarīgs, lai ar to palīdzētu saglabāt ģimeni, ģimenes pamatvērtības un nodrošinātu bērna intereses. Projekts ļauj risināt domstarpības veidā, kas saglabā cieņpilnas attiecības starp vecākiem, un nodrošināt turpmāku vecāku, kā arī aizbildņu, vai personu, kuru faktiskajā aprūpē un uzraudzībā atrodas bērns, spēju kopīgi konstruktīvi risināt jautājumus, kas saistīti ar bērna ikdienas aprūpi, audzināšanu un izglītošanu.  Konceptuālā ziņojuma "Par Sadarbības platformas "Demogrāfisko lietu centrs" priekšlikumiem ģimeņu ar bērniem atbalstam 2018.-2020. gadā", kas apstiprināts ar Ministru kabineta 2018. gada 5. februāra rīkojumu Nr. 36, "A" risinājumu sadaļas stratēģiskajā virzienā "Preventīvs atbalsts stabilām Latvijas ģimenēm un bērnu interešu aizsardzībai" tika ietverts pasākums "Mediācijas pakalpojumu, ģimeņu stabilitātes stiprināšanai un laulību šķiršanas skaita samazināšanai, pilotprojekta turpināšana". Attiecībā uz minēto noteikts, ka turpmāk "pasākumi īstenojami, ja Labklājības ministrija atbilstoši MK 09.11.2017. sēdes protokola Nr. 56, 31. § 9. punktam, izvērtējot 2018. gada I ceturkšņa izdevumu izpildi ģimenes valsts pabalsta izmaksām, prognozēs līdzekļu atlikumu gada izpildei un sadarbībā ar Demogrāfisko lietu centru normatīvajos aktos noteiktajā kārtībā sagatavos priekšlikumus līdzekļu pārdalei vienreizēju demogrāfijas un adopcijas jautājumu risināšanai, neradot ietekmi uz valsts budžetu turpmākajiem gadiem, kā arī gadījumā, ja par pasākuma izpildi atbildīgajai ministrijai ir iespējams piešķirt valsts budžeta līdzekļus konkrētā pasākuma īstenošanai, neradot ietekmi uz valsts budžetu turpmākajiem gadiem."  Labklājības ministrijas budžeta naudas pārdale mediācijas pakalpojuma nodrošināšanas vajadzībām nav iespējama. Vienlaikus arī Tieslietu ministrijas budžeta ietvaros turpmāka naudas resursu pārdale nav iespējama.  Saskaņā ar līdz šim noslēgtajiem līgumiem Sertificētu mediatoru padome nodrošina, ka projekta ietvaros mediācijas pakalpojumi katra konkrēta tiesiskā strīda risināšanai starp mediācijas dalībniekiem ietver piecas mediācijas sesijas (ja mediācijas process netiek izbeigts ātrāk), kas ir nepieciešamais minimums un par kurām netiek saņemta samaksa no mediācijas dalībniekiem. **Izmaksas par katru šādu mediācijas sesiju ir 30.00 (trīsdesmit) *euro,*** kas ir zemākā tirgus cena par pieejamo pakalpojumu.Piešķirtie līdzekļi neietver administratīvās izmaksas. Katra mediācijas sesija ietver 60 minūtes garu mediācijas procesu. Ja pusēm strīda ietvaros nepieciešami turpmāki mediācijas pakalpojumi, tām turpmākās sesijas jāapmaksā pašām.  Lai kaut vai minimālā nepieciešamajā apmērā nodrošinātu mediācijas pakalpojumu ģimenes strīdos, kas skar bērna intereses, līdz 2018. gada beigām (nodrošinot vismaz 300 līgumus gadā saskaņā ar iepriekšējā gada faktiskajiem rādītājiem), naudas līdzekļi 33 000 *euro* apmērā ir vitāli nepieciešami veiksmīgi iesāktā un bērna interesēm būtiskā projekta turpināšanai un lai nenodarītu kaitējumu līdz šim veiktajam ieguldījumam, uzsverot, ka demokrātiskas valsts pamatvērtības ietver ģimenes stiprināšanas nepieciešamību un nozīmību, bērna labklājības nodrošināšanu.  Savukārt, lai nodrošinātu mediācijas pieejamību turpmākajos gados, Tieslietu ministrija to virzīs kā atsevišķu prioritāti 2019.-2021. gadam atbilstoši likumprojekta "Par vidēja termiņa budžeta ietvaru 2019., 2020. un 2021. gadam" un likumprojekta "Par valsts budžetu 2019. gadam" sagatavošanas grafikam. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
|  |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 33 000 | 0 | 0 | 0 | 0 | 0 |
| 2.1. valsts pamatbudžets | 0 | 33 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -33 000 | 0 | 0 | 0 | 0 | 0 |
| 3.1. valsts pamatbudžets | 0 | -33 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 33 000 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums nepieciešams apmēram 220 līgumu nodrošināšanai.  Vienā līgumā katra konkrēta tiesiskā strīda risināšanai starp mediācijas dalībniekiem tiek ietvertas 5 mediācijas sesijas. Izmaksas par katru šādu mediācijas sesiju ir 30,00 *euro*.  220 līgumi x 5 mediācijas sesijas x 30 *euro* = 33 000 *euro* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. | | | | | | |
| 8. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Rīkojuma projekts šo jomu neskar. | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Rīkojuma projekts šo jomu neskar. | | |
|  | | |
| **VI. Sabiedrības līdzdalība un komunikācijas aktivitātes** | | |
| Rīkojuma projekts šo jomu neskar. | | |
|  | | |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.  Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Ābols 67036830

Janis.Abols@tm.gov.lv

1. Pieejams: ec.europa.eu/justice/civil/files/act\_part1\_adopted\_en.pdf [↑](#footnote-ref-1)